Алла Духова лтеатр иналукааша асолистцәа акәашаҩцәа қәыԥшцәа арепетициа рыцымҩаԥыргеит, ҳаамҭазтәи акәашарақәа релементқәа ддырбеит. Ари аԥышәа ахәыҷқәа ирыхәараны иҟоуп цәыббра 2 рзы ихацыркхо апроект аҿы.
Цәыббра 2 рзы ателеканал НТВ ихацныркуеит жәларбжьаратәи ахәыҷтәы кәашаратә конкурс "Ты супер! Танцы". Апроект алахәылацәа ироуеит алшара атәыла иреиӷьу арҵаҩцәа, азыҟаҵаҩцәа аус рыцура, рхы аарԥшра, аҩызцәа ҿыцқәа рыԥшаара.